Возняцки и Халеп рутинно се класираха на осминафинал в Пекин : TennisKafe
Тенис оказион НачалоWTAКаролине Возняцки Возняцки и Халеп рутинно се класираха на осминафинал в Пекин WTA | Каролине Возняцки
октомври 4, 2016 18:59
от Boris China Open, II кръг
Каролине Возняцки – Роберта Винчи 6-3 6-2
Симона Халеп – Янина Викмайер 6-2 6-2
Каролине Возняцки продължава със силните си игри на азиатска земя и след успех с 6-3 6-2 над Роберта Винчи попадна в осминафиналната фаза на турнира China Open в Пекин.
Датчанката грабна титлата в Токио преди по-малко от две седмици и в Китай тя отново изглежда устремена към победи. Бившата №1 в света поведе с 3-1 в първия сет и въпреки че Винчи успя моментално да върне пробива, нов брейк за Возняцки се оказа решаваш за изхода на частта.
Италианката изпитваше големи проблеми с началния си удар и се срина още в първото си подаване във втория сет. Возняцки можеше да спечели частта и с по-убедителен резултат, но крайното 6-2 бе напълно достатъчно за класирането й напред в турнира.
Сериозен тест очаква датчанката в следващия кръг в лицето на поставената под №3 Агнешка Радванска.
Симона Халеп също е на осминафинал след разгромното 6-2 6-2 над Янина Викмайер. Румънката ще се изправи срещу местната фаворитка Шуъй Джан, която измъкна драматично двубоя си срещу Алисън Риск – 6-3 4-6 7-6(4).
Ализе Корне постигна изненадата на деня срещу Доминика Цибулкова – 6-2 5-7 6-2. Ярослава Шведова е следващото препятствие за 26-годишната французойка.
Светлана Кузнецова оформи любопитен двубой на осминафинал срещу Мадисън Кийс след победа с 6-1 7-5 над японката Мисаки Дой.
Тагове: china open, каролине возняцки, пекин, роберта винчи, симона халеп	Tenniskafe.com предупреждава, че модераторите на сайта трият коментари, които съдържат обидни квалификации, нецензурни думи, обиди по расов, етнически, религиозен, полов или сексуален признак, както и коментарите, които са на латиница. Не се допускат коментари, които съдържат спам, както и такива с главни букви. Не се допускат опити за реклама без знанието и разрешението на администраторите на сайта.